Austria, Tšehhi ja Saksa piiril elab Böömi-Baieri populatsioon, Prantsuse ja Šveitsi piiril Juura ja Saksa piiri lähedal Prantsusmaal Vogeesi populatsioon, mille teoreetikud ühendavad Pfalzi metsa omaga. Juura populatsiooniga otsapidi kokku puutuv Lääne-Alpide alampopulatsioon on tihe ainult Šveitsis. Selle ala kaardub lõuna suunas mere poole mööda Prantsuse ja Itaalia piiri. Ida-Alpide alampopulatsiooni ala hõlmab mõnevõrra Austriat ja läheneb Dinaari populatsioonile. Viimase ala järgib Itaalia ja Austria, edasi Itaalia ja Sloveenia piiri, laskudes lõunasse mööda Lääne-Sloveeniat ja Lääne-Horvaatiat ning jätkudes Horvaatia ja Bosnia piiril. Kuni Balkani populatsioonini see ei ulatu. V.a Juura ja Alpide, ei lähene ükski karpaadi ilveste populatsioon üksteisele ja isegi suuremad neist näevad kaardil välja üksikute saarekestena.